A csapat székhelyét Milton Keynes-ben helyezte el. Ezután 53 nappal már be is mutatták első autójukat. A csapat versenyzője Riccardo Patrese lett, aki már a szezon harmadik versenyén, a Nyugat-amerikai nagydíjon, Long Beachen pontot szerzett csapatának. Ambrosio elhagyta a csapatot, amikor börtönbe került adócsalás miatt. Az első autó az FA/1 típusjelzésű modell lett volna, ám mivel ez csak a Shadow csapat autójának másolata volt, ezt nem engedték rajthoz állni. Innentől számítva 52 napon belül kész lettek az első, már szabályos autóval, az A1-gyel.